పాపి?
పాపి, నా మాటలు వినబడుతున్నాయా?
నీ తలకు గాయమైంది, పాపి.
నేను నిన్ను కాపాడటానికి వచ్చాను. అతను నిన్ను గాయపరిచాడా?
ఎవరు?
అతను నీ ఇంట్లోనే ఉన్నాడు. నేను చూశాను.
-పాపి, నీ తలని నువ్వే కొట్టుకున్నావు. -నేను చూశాను... చూశాను...
405 గదికి నర్స్ విల్కిన్స్ రావాలి.
నాన్న.
హేయ్, బంగారం.
నీకేం జరిగిందా అని మన కుటుంబమంతా చాలా కంగారుపడిపోతోంది.
ఎలా ఉంది నీకు?
చచ్చిపోయేలా ఉన్నాను.
నీకు స్పృహ వచ్చింది కదా, ఇప్పుడు మనస్సు కుదుటపడింది.
నాకు ఇంటికెళ్లాలని ఉంది. నాకు ఇంటికెళ్లాలని ఉంది.
లేదు, లేదు. ఆగు, ఆగు.
డాక్టర్లు పర్వవేక్షణ కోసం ఇంకొంతసేపు నిన్ను ఇక్కడే ఉంచుతారట.
అవును, నేను డెస్ కి కాల్ చేశాను, తను నీ వస్తువులు కొన్నిటిని తెస్తుంది.
ఇంగ్రమ్ వచ్చేదాకా మేము ఇక్కడే ఉంటాం.
పాపి?
నీ భర్త ఎక్కడ ఉన్నాడు?
వెళ్లిపోయాడు.
-ఇక రాడు. -ఏంటి?
బంగారం, అది చాలా బాధాకరమైన విషయం.
-నాకు ఎందుకు చెప్పలేదు నువ్వు? -ఇది ఎప్పుడు జరిగింది?
ఇవాళే.
ఆరు నెలల క్రిందట, ఏడాది క్రిందటే అని కూడా చెప్పవచ్చు.
పర్వాలేదులే. నువ్వు దిగాలుపడిపోకు.
నేను ఉన్నాను. నీకు నేను ఉన్నాను.
తనకు పెద్ద దెబ్బ తగిలింది, పదమూడు కుట్లు పడ్డాయి.
అసలు తను అక్కడ ఏం చేస్తూ ఉండింది?
తను నా ఇంటి ముంగిట పడిపోయింది అనుకుంటా. నాకూ ఖచ్చితంగా తెలీదు.
నువ్వు తనతో లేవా?
అసలు తను వచ్చినట్టే నాకు తెలీదు. నేను నిద్రపోతూ ఉన్నాను.
నాకు తన అరుపు వినిపించింది. చాలా భయపడిపోయాను.
ఇంకా ఏమైనా చెప్పాలనుకుంటున్నావా?
నాకు తన విషయంలో ఆందోళనగా ఉంది.
నీకు తను బాగా ఉండటం కావాలి కనుక, అది నీకు తెలియడం లేదు.
కానీ, గత ఆరు నెలల నుండి తను చాలా ఒత్తిడిలో ఉంది.
తన పెళ్లి విషయం.
జోష్ మరణం. కేసు.
నీ వ్యాధి.
-అయ్యో. -తనని తాను గాయపరుచుకోవడంలో వింత లేదు.
తను మానసికంగా దెబ్బతింటోంది, మనకి తను దృఢంగా ఉండటమే కావాలి.
-మనందరం కూడా దాని మీదనే ఆధారపడున్నాం. -ఒక్క నిమిషం, ఒక్క నిమిషం.
తను కావాలనే ఇలా చేసుకుందంటావా?
తను బాగా కుంగిపోయుంది, తనేం చేస్తోందో తనకే తెలియడం లేదు అనుకుంటా.
అందువల్ల తను కాస్త అజాగ్రత్తగా వ్యవహరించింది.
పి పార్నెల్ మొబైల్
హలో?
అతను నా మీద దాడి చేశాడు, దానితో నేను స్పృహ కోల్పోయాను.
గుడ్ ఈవినింగ్, మిసెస్ పార్నెల్.
నేను అతని పనిని బయటపెట్టబోతున్నామని నా మీద దాడి చేశాడు.
ఎవరు?
హోల్ట్. హోల్ట్ రాలిన్స్ రాత్రి మైకా ఇంట్లో ఉన్నాడు.
వాడు మైకాని ఏమైనా చేస్తాడేమో అని నేను అనుకున్నాను.
మరి మైకా ఏమంటోంది?
నేను జారిపడటం వలన నా తలకి గాయమైందని అంటోంది.
ఒక్క నిమిషం, నువ్వు ఎక్కడ ఉన్నావు?
ఆసుపత్రిలో.
దేవుడా. ఎందుకు?
ఎందుకంటే, నేను స్పృహ కోల్పోయాను.
సరే, నేను చెప్పేది విను.
హోల్ట్, రమోన్ ఇంటి నుండి పారిపోతుండగా మార్కస్ చూశాడు,
దాని ఆధారంగా మేము హోల్ట్ ఇంటిలో సోదాలు చేయడానికి వారెంట్ సంపాదించాం.
ఇప్పుడు మేము అతడిని పట్టుకుంటాం,
నీ మీద దాడి ఎందుకు చేశాడో కూడా అతడిని అడుగుతాం, సరేనా?
ధన్యవాదాలు.
అది బిడ్డ ఏడుపా?
అవును, నా కొడుకు.
నీకు బిడ్డ ఎక్కడి నుండి వచ్చింది?
సరే, శుభరాత్రి, మిసెస్ పార్నెల్.
ఒక్క నిమిషం. నాకు భయంగా ఉంది.
నాకు తెలుసు,
నువ్వు చెప్పినదాన్ని నేను ఆషామాషీగా తీసుకోవడం లేదు.
నేను మాటిస్తున్నాను.
ధన్యవాదాలు.
కానీ, నా కోసం నువ్వు ఒక పని చేసి పెట్టాలి.
ఏం పని?
ఈ విషయాన్ని నీ పాడ్ క్యాస్ట్ లో మాత్రం చెప్పవద్దు.
హోల్ట్ గురించి నేను చెప్పింది నువ్వు నమ్ముతున్నావు కదా?
వాడు నిన్ను ఎక్కడ కొట్టాడు?
నా తల వెనుక.
అయితే, నువ్వు వాడిని కానీ, వాడి ముఖాన్ని కానీ చూడలేదా?
ఏమైంది?
మిమ్మల్ని కలవరపెట్టినందుకు మన్నించండి, మేడమ్.
నేను...
ఒక నిమిషం మాకు ఏకాంతం ఇస్తారా?
తలుపుకు లాక్ వేసేయ్.
తలుపుకు లాక్ వేసి, ఇక్కడికి ఎవరినీ రానివ్వద్దని నర్సు డెస్క్ లో వారికి చెప్పు.
సరే.
ఈ తలుపుకు లాక్ లేదు.
అయితే నేను తలుపుకు అడ్డంగా కుర్చీ పెట్టనా?
నా పర్సును ఇలా ఇవ్వు.
ధన్యవాదాలు.
అది అమ్మదా?
నీ దగ్గర అవన్నీ ఉన్నాయా? బామ్మవి కూడా ఉన్నాయా?
అవును, నేను ఇంటి నుండి బయటకు వచ్చినప్పుడు నాకు నాన్న ఇచ్చాడు.
నాన్న ఆమె కోసం అలా చేయించాడు.
అన్నింటి మీద ఆమె పేరు ఉందా?
కొన్నింటి మీద ఆయన తల్లి, ఎలైజా పేరు ఉంటుంది.
తన దగ్గర ఒక పెట్టె ఉంది, ఆ పెట్టె నిండా పర్సులు ఉన్నాయి.
ఒక్కో పర్సులో ఒక్కొక్కటి ఉంది.
ఇది సూపర్ గా ఉంది.
నేను మహిళనే, కానీ నిన్ను కోసి పారేస్తాను.
స్ఫూర్తిగా నిలిచే మాటలు.
ఇంగ్రమ్ విషయంలో జరిగిన దానికి నేను చింతిస్తున్నాను.
నాకేమనిపిస్తోందంటే...
యమరాజుకు కూడా కొందరు అంటే అసలు ఇష్టముండదని చెప్పేయవచ్చు.
ఎలా?
ఇంకా నువ్వు ఇక్కడే ఉన్నావు కదా.
నన్ను ఇంకొంత సేపు ఉండమంటావా?
వద్దులే. వద్దు, ధన్యవాదాలు.
నాకు చక్కగా స్నానం చేసుకొని నా మంచం మీద పడుకోవాలని ఉంది.
మైకా ఇంటి నుండి నీ కారును సైడీ తీసుకువస్తోంది, ఒక గంటలో వచ్చేస్తుంది.
ఒత్తిడిని దూరం చేసుకోవడానికి లిల్లియన్ బాగా వంట చేసింది,
కాబట్టి, నీ ఫ్రిడ్జి నిండా ఏడాదికి సరిపోయే ఆహారం ఉండుంటుంది.
ఓ విషయం చెప్పనా?
నాకు ఆకలేస్తోంది.
సైడీ వచ్చేదాకా ఉంటాను.
అలాగే.
నీకేమైనా చెప్పాలనుంటే, అది చెప్పేయ్.
ఇంగ్రమ్ ని ఇక మర్చిపో.
మా పెళ్లి పెటాకులు అవ్వడానికి కారణం అతనొక్కడే కాదు.
అయితే?
నువ్వు నా అక్కవి.
అందుకే నీ మీద నాకు ఎనలేని ప్రేమ ఉంది.
నువ్వు వెళ్లి స్నానం చేయి, నేను నీకు ఆహారం తీసుకువస్తాను.
ధన్యవాదాలు.
లాక్లన్, మైకా నిన్ను కలవాలనుకుంటోంది.
బ్లేయిన్.
ఇక్కడ ఏం జరుగుతోంది?
నిన్ను ఇదివరకే ఓసారి హెచ్చరించాను.
ఏంటి?
ఇది నా సంస్థ అని నిన్ను ముందే హెచ్చరించాను.
అంటే, నా ఫోటోలు, నా కథలు, నా జీవితం, వీటన్నింటి మీద
వచ్చే లాభం కేవలం నాకు మాత్రమే సొంతం అని అర్థం.
మైకా, నువ్వు అసలు దేని గురించి మాట్లాడుతున్నావు?
నువ్వు మా నుండే దొంగలిస్తూ, అది బయటపెట్టవద్దని మా వారినే బెదిరిస్తున్నావు.
నీ కంపెనీ మూతపడే స్థితిలో ఉంది, దాని నుండి బయటపడటానికి,
షెల్టర్ లాభాలలో కొంత మొత్తాన్ని నీ జేబులోకి వేసుకుంటున్నావు.
నువ్వు నా గురింవి చెప్పేశావు అన్నమాట.
లేదు, నువ్వే వెధవవి, తనకి దొరికిపోయావు.
మరి ఇప్పుడు నా పరిస్థితి ఏంటి?
నువ్వు తప్పుకోవాలి.
నీ షేర్లను, అలాగే బోర్డులో నీకున్న స్థానాన్ని నువ్వు వదులుకోవాలి.
ఆమె చెప్పింది వినబడింది కదా.
నువ్వు బయలుదేరవలసిన సమయం వచ్చింది.
కమాన్, బ్లేయిన్.
ఈ పరిస్థితిని మరింత జటిలం చేయవద్దు.
నాతో ఇంకెప్పుడూ అబద్ధం ఆడవద్దు.
ఎలినోర్
హేయ్, నువ్వు ఎప్పుడో చెప్పుండాలి కదా.
నువ్వు ఆసుపత్రిలో చేరావని నాకెందుకు చెప్పలేదు?
నిన్ను ఇబ్బంది పెట్టాలనుకోలేదు.
నీకు గాయమైనప్పుడు అది నాకెలా ఇబ్బంది అవుతుందనుకున్నావు?
మరీ చెప్పకు నువ్వు.
నీకు బిడ్డ పుట్టబోతోంది కదా, ఈ సమయంలో ఎందుకులే అని చెప్పలేదు.
ఇప్పుడు ఇంటికి వచ్చేశానులే.
నువ్వు బాగానే ఉన్నావు కదా? ఏమీ కాలేదు కదా?
పర్వాలేదు అని చెప్పగలను.
సరే, నిర్ణయం నీకే వదిలేస్తా మరి.
నీకు విశ్రాంతి తీసుకోవాలనుందా, పని చేయాలనుందా?
పని. నాకు పని చేయాలనుంది. నీ దగ్గర ఏం సమాచారం ఉందో చెప్పు.
ఇవాళ ఉదయం భలే రసవత్తరంగా ఉండిందిలే.
మైకా లాక్లన్ ని పనిలో నుండి తీసేసింది. సీన్ భలేగా ఉండిందిలే.
నువ్వు ముందే చెప్పుండాలి. ఏమైంది?
చూస్తుంటే, అది నిఘా పెట్టడం కాక ఇంకా చాలా చేస్తున్నాడని తెలిసింది,
కానీ అతడిని తీసేసిందిలే.
మైకా, తను నమ్మని వారినందరినీ తన చుట్టూ లేకుండా చేస్తోంది.
నువ్వు జాగ్రత్తగా ఉండాలి, మార్కస్. తను నీకు అండగా ఉంటుంది అనుకోకు.
ఒక్క నిమిషం, నువ్వేం మాట్లాడుతున్నావు?
కాస్త జాగ్రత్తగా ఉండు.
నన్ను కొట్టింది హోల్ట్ అని అనుకుంటున్నాను.
అనుకుంటున్నావా?
అంటే, నాకు అతనే అని ఖచ్చితంగా తెలుసు, కానీ...
ఇప్పుడంతా అయోమయంగా ఉంది.
సరే, ఒక మాట మరి, నువ్వు కాస్త విశ్రాంతి తీసుకో, సరేనా?
మరీ ఎక్కువ ఆలోచించకు.
తప్పకుండా.
హేయ్, పాపి.
ఏంటి?
నువ్వు చాలా జాగ్రత్తగా ఉండాలి, సరేనా?
సిటీ హాలు
హేయ్.
దరిద్రుల్లారా.
ఓయ్, ఓయ్. అసలేం జరుగుతోంది ఇక్కడ?
-ఇక నేను ఇక్కడ ఉద్యోగిని కాదు, బాసూ. -ఏమంటున్నావు? హేయ్.
-నువ్వు జాగ్రత్తగా ఉండు. -అసలేం జరుగుతోంది?
-ఉద్వాసనా పథం నడుస్తోంది. -ఎందుకు?
అది పైవాళ్లకే తెలుసు. ఇంటర్నల్ అఫేయిర్స్ వాళ్లని అడుగు.
సరే, హేవుడ్. అసలేం అయింది?
దర్యాప్తు నుండి నన్ను తప్పించారు.
సన్స్ ఆఫ్ ఐవర్ దర్యాప్తు నుండా?
ఆ పని నుండి తప్పించారు, అందుకని నేను వదిలేస్తున్నాను.
సీనియర్లు కాని మామూలు వాళ్ల మీద వాళ్ళకు కాస్త పట్టింపు అయినా లేదు.
నేను చెప్పేది విను, నువ్వు చాలా జాగ్రత్తగా ఉండు.
డిపార్టుమెంట్ లో నాదే స్థితో, నీది కూడా అదే స్థితి. ఇప్పుడు కాదనుకో,
రమోన్ యొక్క నాటకీయ మరణం తర్వాత,
అలాగే షెల్టర్ ని కుదిపేసిన తాజా సంఘటనల తర్వాత,
షెల్టర్ వ్యవస్థాపకురాలు, మైకా ఇంట్లో నా మీద దాడి జరిగింది.
నా అజాగ్రత్త వల్ల నా తలకు గాయమైంది,
నేను రాత్రంతా ఆసుపత్రిలో గడపాల్సి వచ్చింది.
రమోన్ టొమాస్ హత్య విషయంలో పోలీసులు గాలిస్తున్న హోల్ట్ రాలిన్స్ యేనా...
హోల్ట్ రాలిన్స్
...మైకా ఇంట్లో ఉండగా నా మీద కూడా దాడి చేసింది?
జోషువా కీత్, ఇంకా డ్రూ టర్నీని కూడా అతనే చంపాడా?
-నీకు తోడేమైనా కావాలా? -అబ్బా.
ఒక్కదానివే ఇక్కడ ఏం చేస్తున్నావు?
నువ్వు విశ్రాంతి తీసుకుంటూ ఉండాలి కదా?
బాగా చికాకుగా ఉండింది.
నిన్న రాత్రి జరిగినదాని గురించి పాడ్ క్యాస్ట్ ని రికార్డ్ చేద్దామనుకున్నా.
కానీ?
కానీ నాకు ఏమైందో నాకు తెలీదు.
అలాంటప్పుడు నేను ఏది పడితే అది వాగడం కరెక్టే అంటావా?
నువ్వలా చేయడం ఇదే మొదటిసారి కాదు కదా.
మూసుకో.
నాతో మైకా అబద్ధమాడుతుందనుకుంటా, కానీ ఎందుకో నాకు తెలియడం లేదు.
అయితే ఏం చేయాలనుకుంటున్నావు?
మైకాతో మాట్లాడితే?
హలో, హలో.
హోల్ట్ రాలిన్స్ గురించి వివరాల కోసం పోలీసులు ఇక్కడికి వచ్చారు.
అతను మనం కొత్త జీవితం ఇచ్చిన బొమ్మలు చేసుకొనే వ్యక్తి.
వాళ్లని లోపలికి రానిచ్చావా?
నేను వారిని వారించే స్థితిలో లేను...
నాకు మరో దారి లేకుండా పోయింది.
మీ కోసం ఇన్స్పెక్టర్ ఏయిమ్స్ వచ్చారు.
లేదు, లేదు... నేను సెర్చ్ వారెంట్ ని చదివాను.
అందులో వర్క్ షాప్ ని ఇంకా అందరూ పని చేసే ప్రదేశాలు మాత్రమే ఉన్నాయి.
తను చెప్పింది నిజమే.
నేను న్యాయ శాఖ నుండి ఎవరినైనా పిలవనా? పోనీ మార్కస్ ని?
పర్వాలేదులే.
రమోన్ ని హత్య చేసినవాళ్ళని పట్టుకోవడంలో ఆయన మన సాయం కోరుతున్నాడంతే.
సరే. నేను బయటే ఉంటాను.
-మన్నించండి. -ఐవీ.
చెప్పు.
సరే.
మన్నించండి.
హోల్ట్ ఎక్కడున్నాడు అని మీకేమైనా తెలిసిందా?
మేము అతని మొబైల్ మరీనాలో ఉందని ట్రాక్ చేశాము, కానీ అతను దాన్ని వదిలేశాడు.
ఒక దిక్కూమొక్కూ లేనివాడికి ఇచ్చేశాడు.
మీకు నేనెలా సాయపడగలను?
రమోన్ ఎక్కడ షెల్టర్ రహస్యాలను బయటపెట్టేస్తాడో అని
హోల్ట్ రాలిన్స్ అతడిని చంపాడని మేము అనుకుంటున్నాం.
మీ రహస్యాలని.
అంటే, రమోన్ ని చంపడానికి హోల్ట్ కి కారణం ఉంటే,
ఆ లెక్కన నాకూ ఉన్నట్టే కదా.
గమ్మత్తైన విషయం ఏమిటంటే, నాకు కూడా ఆ ఆలోచనే వచ్చింది.
నా జీవితం తెరిచిన పుస్తకం లాంటిది, డిటెక్టివ్.
నిజంగానే అంటున్నాను.
మైకా కీత్ అనాథ జీవనం
ఇదిగోండి. మీరే చదివి తెలుసుకోండి.
నేను ఇన్స్పెక్టర్ ని.
"హింసకు, నిజమైన ప్రేమకూ విడదీయలేని బంధం ఉంటుంది."
"ద అన్బేరబుల్ లైట్నెస్ ఆఫ్ బీయింగ్."
దీన్ని మీరు నమ్ముతున్నారా?
అయితే, హోల్ట్ రాలిన్స్ కి ఇక్కడ ఆఫీస్ ఏమైనా ఉందా?
వర్క్ షాప్ మాత్రమే ఉంది.
నేను అతని ఫైలును ఒకసారి చూడవచ్చా?
అతని ఎమర్జెన్సీ కాంటాక్టులూ గట్రా అన్నమాట.
స్వతంత్ర కాంట్రాక్టర్లకు సంబంధించి మా వద్ద పన్ను ఫారాలు మాత్రమే ఉంటాయి,
అవి సరిపోతాయా?
సరిపోతాయి.
వారెంట్ లేకుండా పన్ను రికార్డులను ఇవ్వడం చట్ట వ్యతిరేకమా?
కావచ్చు.
కానీ మీ మిత్రురాలు పాపి పార్నెల్ ప్రకారం అతను చాలా ప్రమాదకరమైన వ్యక్తి.
మన గతానికి మనం బందీ కాకూడదనే సిద్ధాంతంతో ఈ సంస్థను నెలకొల్పాను.
తప్పులూ, కష్టాలూ మనలోని వ్యక్తిత్వానికి పునాదులు వేస్తాయి.
చాలా బాగా చెప్పారు.
అందుకే మీరు లాక్లన్ బ్రేతో తెగతెంపులు చేసుకున్నారా?
ఎందుకంటే, అతను నాకు ఈ ఉదయానే కాల్ చేశాడు.
చాలా కోపంగా ఉన్నాడు, నాకేమైనా అవసరమైతే ఒక కాల్ చేయమన్నాడంతే.
నేను కేవలం హోల్ట్ రాలిన్స్ ని కనిపెట్టాలనుకుంటున్నానంతే.
పాపి, తనపై దాడి చేసింది అతడే అని అనుకుంటోంది.
వివాహ బంధం రద్దుకు (విడాకులు) అర్జీ
గొడవలు పడకుండా ఈ విషయాన్ని సాఫీగా ముగిద్దాం
నేను నీ పుట్టినరోజుకు ఒక సెట్ కమ్మలు తెచ్చాను కదా, అవి ఇవ్వవా?
చివరిసారి నువ్వు తీసుకున్న తర్వాత మళ్లీ నాకు ఇవ్వనేలేదేమో.
ఏమైంది?
దానిపై ఉన్న తేదీని చూడు.
అతను దాన్ని ఆరు నెలల క్రితం తయారు చేశాడు.
మీ బంధాన్ని సరిచేసే ప్రయత్నం చేశాడా లేక ఇది ఇంకేదైనానా?
ఏమో మరి.
నేను నిన్ను ఆరు నెలలగా గమనిస్తున్నా, నువ్వు అణిగిమణిగి ఉండాలనుకున్నావు,
ఒక భార్యగా ఎలా ఉండాలో అలా ఉండాలని నువ్వు సకలవిధాలా ప్రయత్నించావు.
-అది నిజం కాదు. -నువ్వెలా అంటే అలా.
కానీ ఒకటి చెప్తున్నా, నువ్వు ఒక భార్యగా ఉండటం కన్నా నీలా ఉండటం ముఖ్యం.
-పెద్దపెద్ద మాటలు మాట్లాడుతున్నావే. -అంటే...
అబ్బా.
-మనం ఈ ఇంటి నుండి వెళ్లిపోవాలి. -అబ్బా. నువ్వు ఇక ఆపుతావా...
ఎప్పుడూ నన్నే అంటుంటావు.
ఎవరో నేను చెప్తాలే.
ఇంకో విషయం, ఇక్కడ ఒక మగాడు అంటూ ఎవరూ లేరు కనుక,
-మనకి ఒక కుక్క కావాలి. కమాన్. -వద్దు.
-సరే.
-హేయ్, నాన్నా. -హేయ్, బంగారం.
-పాప్ ఎక్కడ? -పైన ఉంది.
-హేయ్, నాన్నా. -హేయ్, బంగారం.
ఈ వింత జీవికి ఇక్కడ ఏం పని?
-పాపి. -నీ మీద ఒక కేసు ఉంది.
నిన్ను గట్టెక్కించడానికే నేను వచ్చా.
అక్కర్లేదు. ఇలాంటి విలువల్లేని వకీలు నాకు వద్దు.
-నేను నొచ్చుకున్నాను. -పాపి.
నీకు ఆ బలవ్నమరణ కేసులో సహాయం కావాలి.
వాడు ఇప్పటిదాకా ఒక్క కేసు కూడా ఓడిపోలేదు.
నా తరఫున, ఎంసీ తరఫున 20 ఏళ్ళ పాటు వాదించాడు.
నీ చిన్నప్పట్నుండీ నేను జైలుకే వెళ్లలేదు, మనందరికీ తెలుసు, నేను మీ కోసం ఏమీ...
చాలు, ఇక ఆ వ్యాఖ్యాన్ని మాత్రం పూర్తిచేయకు.
నాకు అతనంటే పడదు.
కానీ నువ్వంటే నాకు ఏ శత్రుత్వమూ లేదు.
వాడికి వినికిడి మరీ ఎక్కువ ఉందనే విషయం నేను మర్చిపోయాను.
దాన్ని సోనార్ అని అంటారు.
నీ ఇల్లు చాలా విలాసవంతంగా ఉంది, పాపి. నా ఫీజును నేను సవరించాలనుకుంటా.
-నాకు న్యాయవాది అక్కర్లేదు. -పాపి, ఇక చాలు.
ఇంగ్రమ్ వెళ్లిపోయాడు. ఈ కేసు విషయంలో నీకు సహాయం అవసరం.
ఇంకా విడాకుల కేసులో కూడా.
ఏంటి? అదెప్పుడు వచ్చింది?
విడాకులా? అయితే నేను నా ఫీజును పెంచాల్సిందే.
ఇతని దగ్గర సొంతంగా కనీసం ఒక చొక్కా కూడా లేదు.
హహా. మోసపోయావు. నా దగ్గర రెండు చొక్కాలు ఉన్నాయి.
చూడు...
ఓ విషయం చెప్పనా? పాపి, నువ్వు ఈ ఇంటిని వదులుకోవడానికి సిద్ధంగా ఉన్నావా?
వాళ్లు నీ మీద సైబర్ బెదిరింపుల కేసు కూడా వేస్తారు. అప్పుడు ఏం చేస్తావు?
నీ వెబ్ సైట్ మీద క్రాస్-ప్లాట్ఫామ్ కేసు కూడా వేశారా?
నీ పాఠకులు చేసిన సోషల్ మీడియా పోస్టులు?
చూడు, నేనే కనుక ప్రత్యర్థి వర్గంలో ఉంటే, సైబర్ బెదిరింపులను, ఇంకా
కావాలని మానసిక వేధనకు గురి చేయడం వంటి ఆరోపణలు చేసుండేవాడిని.
బాగా నష్టపోయామని వాదిస్తే, వాటి ద్వారానే ఎక్కువ నష్టపరిహారం లభిస్తుంది.
లయబిలిటీ బీమా అలాంటివాటిని కవర్ చేయదు.
నిజంగానే కవర్ చేయదు. అది దాని పరిధిలోకి రాదని చెప్తారు.
మరి దానర్థం ఏంటో నీకు తెలుసా?
అంటే, వాళ్ళు ఈ ఇంటిని లాగేసుకొని, నీ పొదుపునంతా ఖాళీ చేసేసి,
నీ ఇంటి ముందు ఉండే, ఆ లగ్జరీ కారులో జామ్ జామ్ అంటూ చెక్కేస్తారు.
నీ చేతి గడియారాన్ని కూడా మిగల్చరు.
మా వోడు చూడు ఎంత తోపో.
మరి నేనేం చేయాలి?
నన్ను నమ్మాలి.
నేను ఒకటవ సీజన్ ని విన్నాను.
మీరిద్దరు చాలా చక్కగా పనిచేశారు, కానీ మీరు మరీ దూకుడుగా వ్యవహరించారు.
నా ఉద్దేశం, మీరు నియమాలను, పద్ధతులను గాలికి వదిలేశారు.
-ఇది విమర్శనా? -కాదు, కాదు.
మీరిద్దరూ చట్టపరంగా చాలా సమస్యలను కొన్ని తెచ్చుకొనేలా ప్రవర్తించారు.
మరి, ఏం చేయమంటావు?
నిన్న రాత్రి నీకేమైంది?
వాడు నాపై దాడి చేశాడు.
నీ దగ్గర ఋజువు ఏమైనా ఉందా?
లేదు.
అయితే, దాని గరించి పాడ్ క్యాస్ట్ లో ఏం చెప్పకు.
ఒకటవ సీజన్ లోని వ్యక్తుల గురించి ఏమైనా వాకబు చేస్తున్నారా?
-చేస్తున్నాం. -మంచిది.
ఆ పిచ్చి కవల ఉందే, ఆమె భర్త ఏమయ్యాడు?
-మీ జాబితాలో అతను లేడే. -అలెక్స్ డన్?
అతని పరిస్థితి ఏమంత బాగాలేదు.
అతని కూతురు అతని తల్లిదండ్రుల వద్ద ఉంటోంది, ఇంటిని బ్యాంక్ జప్తు చేసింది,
అతని ఉద్యోగం కూడా పోయింది.
అయితే మనం అతనికి ఏదోక ఉద్యోగం తెప్పించాలి,
లేకపోతే మన ప్రత్యర్థి వర్గం దాన్ని కూడా కేసులోకి జోడించేస్తారు.
అతని సంగతిని నేను చూసి దర్యాప్తును మొదలుపెడతాను. నాకేం సమస్య లేదు.
ఏయిమ్స్, హోల్ట్ ఇంట్లో ఉన్నాడు. నాకు ఏదో చూపాలనుకుంటున్నాడు.
-నువ్వెక్కడికి వెళ్ళకూడదు. -వెళ్లి తీరాలి.
-నేను దింపుతానులే. -వెళ్లి బట్టలు మార్చుకొని వస్తా.
చూడు.
నీకు నేనంటే ఇష్టం లేదని నాకు తెలుసు, కానీ నేను నా పనిని చాలా బాగా చేయగలను.
నాకు సాటి ఎవరూ లేరు.
కనుక నీకొక సలహా ఇవ్వనా?
న్యాయపరమైన చట్టమంటే, సన్నాసులు ఇంకా సన్నాసులు అవుతారని,
విడాకుల చట్టమంటే, మంచివారు కూడా సన్నాసులవుతారని అంటారు.
నీకు ఇంకా నీ భర్త మీద ప్రేమ ఉంటే, అతడిని వదులుకోకుండా ఉండటానికి,
నువ్వు అతడిని మెప్పించాలని చూశావనుకో, అతను దాన్ని సద్వినియోగపరుచుకుంటాడు.
-అలా జరిగే అవకాశం... -హేయ్...
నువ్వు విడిపోతున్నట్టు అధికారికంగా ఒక ఒప్పందం చేసుకోవాలి.
లేకపోతే, ఇప్పట్నుంచీ, జడ్జి తీర్పు ఇచ్చేదాకా
నువ్వు సంపాదించే ప్రతీ పైసాను అతను గుంజుకోవాలని చూస్తాడు.
-ఇంగ్రమ్ అలా ఎప్పటికీ చేయడు. -బంగారం "ఎప్పటికీ"నా?
విడాకుల కేసులో ఆ పదానికి చోటే లేదు.
చిన్నప్పుడు, నువ్వెప్పుడూ మంచి కవర్ పేజీలు ఉండే
అంతఃపురంలోని మహారాణి, మాంత్రికుడు, మహాపరాక్రమవంతమైన వీరుడు వంటి
ప్రేమ కథలు బాగానే చదివేదానివి. నీకు గుర్తుంది కదా?
ఈ విడిపోవడానికి సంబంధించిన ఒప్పందాన్ని కూడా
నీ డబ్బును మాంత్రికుని బారి నుండి కాపాడే వీరుడు అనుకుందాం.
సరేనా?
-సరే. -సరే.
గుర్తుందా? ఈ ఆటలో ప్రతీసారి నేను నిన్ను ఒడించేవాడిని. కానివ్వు.
-నేను ఈ ఆటలో నిన్ను ఓడించేదాన్ని. -సరే, అలాగే, అలాగే.
గెలుపు నీదే యువరాణి పాపి. ఇక వెళ్లిపో.
సీ.ఎస్.ఐ
ఆ బొమ్మల పిచ్చోడు ఇంత పెద్ద ఇంట్లో ఉంటున్నాడా!
-అహా. -ముందు నువ్వు పద.
ధన్యవాదాలు.
-ఇది హోల్ట్ రాలిన్స్ ఇల్లా? -అతను అక్రమంగా ఉంటున్నాడా?
ఇల్లు అతని పేరు మీదనే ఉంది. నగదు ఇచ్చి కొన్నాడు.
ఆ డబ్బు అతనికి ఎక్కడి నుండి వచ్చిందో కనిపెట్టమని కొందరిని పురమాయించాను.
-నీ తలకి ఎలా ఉంది? -నువ్వే చూస్తున్నావు కదా.
నీకెలా కనిపిస్తుందేంటి?
నాకేదో చూపాలన్నావు కదా, ఏంటది?
మీడియా అతడిని "కీత్ హంతకుడు" అని అంటోంది.
కానీ చనిపోయిన గే కుర్రాళ్ళైన, డ్రూ లేదా రమోన్ ని పట్టించుకోవడం లేదు.
వాళ్ళకు ప్రాధ్యాన్యత పెద్దగా ఇవ్వడం లేదేమో, అంతే కదా?
బాధను దూరం చేసే అందమైన మహిళ యొక్క పేరున్న భర్తకు ఇచ్చినంత ఇవ్వడం లేదు.
అందుకేనా నువ్వు హఠాత్తుగా ఈ సహకార పలుకు పలుకుతున్నావు?
నన్ను చాలా మంది నేర విభాగం పోలీసులు గౌరవంగా పక్కకు దొబ్బేయమని చెప్పారు.
ఈ ఇల్లు కూడా మీ స్నేహితురాలు, మైకానే తలపిస్తోంది.
బయటకు చాలా అందంగా ఉంది, కానీ లోపల మాత్రం...
ఖాళీగా, అంధకారంగా, భయంకరంగా ఉంది.
అదే మొదటి నుండి నేను చెప్పేది.
అదే విషయాన్ని మీరు మైక్రోఫోన్లోకి చెప్పగలరా?
లేదు.
ఇప్పుడు వారెంట్లో, కంప్యూటర్లు, క్లౌడ్ డేటా కూడా చేర్చబడింది,
కనుక ఈ సమాచారాన్ని నువ్వు చూడవచ్చు. నీకు నేనేమీ ఇవ్వలేదు, నువ్వేమీ చూడలేదు.
అతని సెర్చ్ హిస్టరీ అంతా మైకాతోనే నిండి ఉంది.
అతను రెండు దశాబ్దాలకు పైగా ఉండే సమాచారాన్ని కూడా చూశాడు.
మైకాకి అనుమానం వచ్చి ఉండవచ్చు.
ఇంకా చాలా ఉన్నాయి. చూస్తూనే ఉండు.
అవును, నీ మీద కూడా చాలా కాలం నుండి నిఘా ఉంచాడు.
జోషువా హత్య జరిగాక, హోల్ట్ దాన్ని బొమ్మ రూపంలో మలిచాడు.
వామ్మోయ్.
ఇదోసారి పట్టుకో.
మీరు హోల్ట్ వర్క్ షాప్ లో సోదాలు నిర్వహించేటప్పుడు
ఈ బొమ్మదే మార్కస్ ఒక ఫోటో తీశాడు.
ఇవి రెండూ వేర్వేరుగా ఉన్నాయి.
ఒకవారంలో రంగు ఎందుకు మారిపోయింది?
తలుపు మీద ఉన్న పెయింట్ ని ఒకసారి చెక్ చేయండి.
జప్తు చేయబడింది
మళ్లీ మీరేనా.
అవును, నేనే.
-నోవా హావిలండ్. -అలెక్స్ డన్. నేనెలా చేయగలను?
నేనే మీకు సాయపడాలని వచ్చాను.
కానీ అంతకన్నా ముందు, మీరు నాకెలా తెలుసో నేను మీకు చెప్తాను.
అయితే... ఆ బొమ్మ తలుపుకు చెందిన ఫలితాలు
ఈ మధ్యాహ్నం వచ్చాయి, గమ్మత్తైన విషయమేంటో తెలుసా?
నువ్వు ఊహించినది నిజమే. అది పెయింట్ కాదు.
రక్తమా? దేవుడా.
అదెవరి రక్తమో తెలిసిందా?
హోల్ట్ రాలిన్స్ ది.
రమోన్ ఇంట్లోని నెత్తురుతో అది మ్యాచ్ అయింది.
కాబట్టి నువ్వు జాగ్రత్తగా ఉండాలి. నీతో ఇంగ్రమ్ కూడా ఉన్నాడా?
ఏదో పని మీద బయట ఊరుకు వెళ్లాడు.
కానీ కంగారుపడకు. నాన్న ఎంసీ నుండి కొందరిని పంపాడు.
-మంచిది. -ఇంకా...
ఈ నెపంతో సైడీ ఒక కుక్కను తెచ్చుకోవాలని చూసింది.
తను అంతేగా.
నా చిన్నతనంలో, మైకా ఒకసారి నా ప్రాణాన్ని కాపాడింది.
-ఏంటి? ఏమైంది? -నాన్నా?
అబ్బా.
-ఏంటో చూడు. నేను తర్వాత కాల్ చేస్తా. -వస్తున్నా బంగారం.
నువ్వు నిజంగా అంటున్నావా?
అవును.
నువ్వు అలా చెప్పినప్పుడు...
-నాన్నా. ఇటు రా. నాకు నీ సాయం కావాలి. -సరే. సరే, ఒక్క నిమిషం.
-నేను వచ్చేస్తున్నా. -సరే.
వెళ్లి అదేంటో చూడు.
నీ కుటుంబంతో కాసేపు గడుపు. రేపు కాల్ చేసి చెప్తానులే.
సరే, మళ్లీ మాట్లాడుకుందాం అయితే.
నీకేం కావాలి, అమ్మాయి?
నువ్వు ఎవరినైనా గుద్దినప్పుడు వాళ్లకి క్షమాపణలు చెప్పాలి.
పాపా, నేనన్న మాటలు వినబడ్డాయా?
నా పేరు మైకీ. నీ పేరేంటి?
నా పేరు పాపి, నేను మాట్లాడలేను!
నిజంగా?
నాతో రా.
నీకొక భయంకరమైన రహస్యం చెప్పనా?
ష్రీవ్ స్కోవిల్.
ష్రీవ్ ఒక అబద్ధాలకోరు.
ఇక్కడ నువ్వేం చేస్తున్నావు?
వెంటనే, మూసుకొని పైకి వెళ్లు!
పాపి. ఇక్కడ ఉన్నాను.
ఎలినోర్ స్కోవిల్
నువ్వు మాట్లాడలేవు, కదా?
అయితే నీ తరఫున నేను అరుస్తాను.
హాయ్,
హేయ్, నువ్వు మేల్కొనే ఉన్నావా?
నేను... నాకొక...
కల వచ్చింది, మనిద్దరం చిన్న పిల్లలం, అప్పుడు నాకు మాటలు రావు.
నేను మిస్ షర్లీ వద్ద ఉంటున్నప్పుడు అన్నమాట.
ఎందుకు ఈ కల వచ్చిందంటావు?
ఉత్తినే వచ్చిందేమో.
లేక చాలా కారణాలు ఉన్నాయేమో.
నువ్వు పరిచయం కాక ముందు నేను ఆరు నెలలు మాట్లాడకుండా ఉండిపోయాను.
నా నిశ్శబ్దం ఎంతమందికి కోపం తెప్పించిందో నాకు గుర్తుంది.
"ఏదో మానసిక సమస్య వల్ల మాట్లాడలేకపోతోంది."
"కేవలం అందరి దృష్టి ఆకర్షించడానికే తను అలా చేస్తోంది."
"మాట్లాడాలనుకున్నప్పుడు మాట్లాడుతుందిలే."
మరి నువ్వు మాట్లాడావు కదా.
నువ్వు పెరిగి, నీ స్వరం వినిపించి ఎంతో పేరు సంపాదించావు.
ఐ లవ్ యూ, మైకా.
ఐ లవ్ యూ టూ.
ఆ కథలో భయభ్రాంతులకు గురైన ఒక చిన్నారి పాప కనబడుతుంది.
షెల్టర్ మైకా కీత్ మజిలీ
పదమూడేళ్ళ వయస్సు. ఏ ఆధారం లేకుండా తన మానానికి తనని వదిలేశారు.
మర్చిపోయారు. వెలివేసేశారు.
అయినా కానీ తను బతుకు సాగించింది.
కనుక, నా కథను నేనే రాసుకొని నాకు నేను ప్రాణం పోసుకున్నాను.
కనుమరుగైపోకుండా ఉండటానికి.
దొరికావు.
నువ్వు మందు చూస్తే ఆగలేవు కదా.
రోస్.
ఇక్కడ నువ్వేం చేస్తున్నావు?
నిన్ను ఇంటికి తీసుకెళ్లడానికి వచ్చాను.
ఇంకో రెండు ఇవ్వండి.
రెగ్గే సంగీతం వింటే టక్కున నిద్రపోతాడు మా బుడ్డోడు.
నువ్వు చాలా మంచోడివి.
నేను ఊహించి చెప్పాను...
మైకా గురించి నన్ను హెచ్చరించడానికే నువ్వు ఇక్కడికి వచ్చావు కదా.
మనిద్దరి మధ్య నమ్మకం పెరగడానికి ఈ పని చేస్తున్నానని భావించు.
-అయితే నా ప్రసంగం పని చేసిందా? -చూద్దాం.
తను అబద్ధం చెప్పింది.
హోల్ట్ కోసం మైకాయే ఇల్లు తీసుకుంది.
నీ నేస్తం, ఇప్పుడు ఈ మూడు హత్యలలో అధికారికంగా అనుమానితురాలు అయింది.
హేయ్, అంతా బాగానే ఉందా?
మన్నించు.
ఇప్పుడు పొద్దుపోయిందని తెలుసు, కానీ మనం ఎక్కడైనా కలుసుకొని మాట్లాడుకోవచ్చా?
తప్పకుండా.
-హాయ్. -హేయ్.
నిద్ర రావడం లేదా?
ఇంగ్రమ్ విషయంలో నేను చాలా చింతిస్తున్నాను.
హోల్ట్ ఎక్కడున్నాడు, మైకా?
నాకు తెలీదు. నువ్వు అతని ఇంటిని తనిఖీ చేయలేదా?
నువ్వు కొనిచ్చిన ఇంటినేనా?
పోలీసులకు అతను ఎప్పుడోకప్పుడు దొరుకుతాడులే.
అతను దొరకడేమో.
ఆ రోజు అతను ఇంట్లో లేడని ఇప్పుడు కూడా నా ముఖం మీదే అబద్ధం చెప్తావా?
నా మీద దాడి చేసిన వాడు మీ ఇంట్లో లేడని?
హోల్ట్ జైల్లో ఉన్నప్పుడు నీ గురించే తెలుసుకుంటూ గడిపాడు, విడుదలయ్యాడు.
నువ్వు వాడికి ఒక ఇంటిని కొనిచ్చావు.
ఇప్పుడు నువ్వు నాకు పూర్తిగా ఒక కొత్త మనిషిలా కనబడుతున్నావు.
నీకు దిక్కూమొక్కూ లేనప్పుడే మీ ఇద్దరికీ పరిచయం ఉందేమో.
అతను రమోన్ ని ఎందుకు చంపాడు?
నువ్వేం మాట్లాడుతున్నావో నాకు అర్థమవ్వడం లేదు.
హత్య చేయమని నువ్వే చెప్పావా?
కాఫీ, టీ?
పర్వాలేదులెండి, ధన్యవాదాలు.
అది నీ ఆలోచనేనా?
రమోన్ కి నేనెప్పటికీ హాని తలపెట్టలేను.
అతను నా కుటుంబ సభ్యుడులాంటి వాడు.
జోష్ ని చంపింది ఎవరో కూడా నీకు తెలీదా?
నాకెలా తెలుస్తుంది?
నా భర్త మీద నాకు ప్రేమ ఉంది, కానీ నాలో ఏ లోపాలూ లేనట్టు నేనెప్పుడూ నటించలేదు.
కానీ నటించావు కదా.
మరి నీ సంగతేంటి?
-నువ్వు ఏ తప్పులూ చేయలేదా? -నువ్వు చేసినన్ని చేయలేదులే.
మిస్ షర్లీ అయితే అలా అనుకోదులే.
నాకు పిచ్చి పట్టిందేమో అని అనిపించేలా చేశావు.
నా మానసిక స్థితి గురించి నాకే సందేహాలు తెప్పించాలని చూశావు.
నువ్వు రికార్డ్ చేస్తున్నావా?
రికార్డ్ చేస్తున్నావా?
నా మీద దాడి చేయమని నువ్వే హోల్ట్ కి చెప్పావా?
నువ్వు ఎవరో దొంగచాటుగా చొరబడిన వ్యక్తివని మేమనుకున్నాం.
ఆరాత్రి నాకు జోష్ ఏం చెప్పాలనుకున్నాడు? అతను చెప్పకముందే అతడిని చంపించేశావు.
నోర్మూయ్.
జోషువా నా ప్రాణం. అతని హత్యకీ, నాకూ ఎటువంటి సంబంధమూ లేదు.
నేను నీ మాటలను నమ్మను.
నువ్వు నమ్మినా నమ్మకపోయినా నాకు అనవసరం.
అసలు ఈ కేసులో నువ్వు నా సాయం ఎందుకు కోరావు?
నా భర్తని చంపింది ఎవరో నాకు తెలియాలి. ఇప్పటికి కూడా నాకు తెలుసుకోవాలనే ఉంది.
కాదు.
కాదు. నీ చుట్టూ ఉన్నవాళ్లని వాడుకున్నట్టుగానే నన్నూ వాడుకున్నావు.
జనానికి నేను చెప్పేది నియంత్రించగలవని అనుకున్నావు, నియంత్రించావు కూడా.
కొంత కాలం పాటు.
నేను ముందుకు పోవాల్సిన సందర్భాలలో నన్ను నేను కట్టడి చేసుకున్నాను.
కొన్ని విషయాలలో నేను చాలా కాలం వేచి చూశాను, కొన్నింటిని పట్టించుకోలేదు...
అవి ఎలాంటివి అంటే, అసలు నీకు హోల్ట్ రాలిన్స్ ఏమవుతాడు?
ఒకరి కంటే ఎక్కువ మందిని ప్రేమించడం సాధ్యమే.
మిగతా వాళ్ళ విషయాలు పక్కన పెడ్తాం, కానీ అది నీకు తెలిసే ఉండాలి.
ఏమైంది, పాపి?
నీ గొంతు మళ్లీ మూగబోయిందా?
నేను నీ జీవితాన్ని నాశనం చేస్తాను.
ప్రయత్నించి చూడు మరి.
ఉపశీర్షికలను అనువదించినది: అలేఖ్య